**Plán profesijného rozvoja**

**Požiadavky na profesijný rozvoj pedagogických a ostatných zamestnancov**

**Úvod**

Kvalita školy je priamo závislá na profesijnom rozvoji a napredovaní učiteľov, teda na celoživotnom (priebežnom) vzdelávaní sa. Manažment školy preto podporuje všetky formy vzdelávania pedagogických zamestnancov. Medzi základné ciele patrí:

* + uvádzať začínajúcich pedagógov do pedagogickej praxe,
  + zabezpečiť prípravu pedagogických zamestnancov na zvyšovanie kompetencií, hlavne jazykových spôsobilostí a schopností efektívne pracovať s IKT,
  + zabezpečiť prípravu pedagogických zamestnancov na tvorbu školského vzdelávacieho programu,
  + motivovať pedagogických zamestnancov pre neustále sebavzdelávanie, vzdelávanie a zdokonaľovanie profesijnej spôsobilosti,
  + podporovať rozvoj osobnostných vlastností pedagogických zamestnancov, spôsobilostí pre tvorbu efektívnych vzťahov, riešenie konfliktov, komunikáciu a pod.,
  + sprostredkovať najnovšie poznatky (inovácie) z metodiky vyučovania jednotlivých predmetov, pedagogiky a príbuzných vied,
  + zabezpečiť prípravu pedagogických zamestnancov na výkon špecializovaných funkcií, napr. triedny učiteľ, výchovný poradca, predseda predmetovej komisie atď.

Tieto ciele možno zabezpečiť najmä:

* + prostredníctvom individuálneho sebavzdelávania učiteľov, profesijným rozvojom učiteľov v podmienkach školy (čím nastáva vnútorný rozvoj školy)
  + organizovaným vzdelávaním učiteľov.

Individuálne vzdelávanie učiteľov prebieha prostredníctvom:

* + hospitácií kde učitelia získavajú spätnú väzbu nielen od vedenia školy, ale i od kolegov,
  + samoštúdiom – využívaním odbornej literatúry, informačných zdrojov a ďalších príležitostí pre získanie nových poznatkov,
  + sledovaním aktuálneho vývoja v pedagogickej sfére.

Potreby profesionálneho rastu zamestnancov zisťujeme:

* + hodnotiacimi rozhovormi
  + diskusiami
  + dotazníkmi (vedenie školy vyhľadáva autodiagnostické dotazníky učiteľa (prostredníctvom Metodických centier, internetu...). Poskytuje ich učiteľom s cieľom spoznať svoju profesionalitu a možnosti zdokonaľovania.

**Legislatívne východiská**

Podľa § 153 zákona č. 311/2001 Z. z. (Zákonníka práce) v znení neskorších predpisov sa zamestnávateľ stará o prehlbovanie kvalifikácie zamestnancov alebo o jej zvyšovanie. Zodpovednosť vedúceho pedagogického zamestnanca – riaditeľa za ďalšie vzdelávanie pedagogických zamestnancov vyplýva aj z § 5 ods. 2 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a je v súlade so zákonom č. 245/2008 Z. z. o výchove a vzdelávaní (školský zákon). Profesijný rozvoj upravuje zákon 138/2019 Z.z. o pedagogických zamestnancoch. Do úvahy sa berú aj odporúčania Pedagogicko-organizačných pokynov pre školský rok 2019/2020 (kapitola 4: PEDAGOGICKÍ ZAMESTNANCI A ODBORNÍ ZAMESTNANCI, str. 52, časť Profesijný rozvoj, kapitola 8: Celoživotné vzdelávanie, str. 59), ako aj plán profesijného rozvoja jednotlivých vyučujúcich na školský rok 2019/2020.

**Ďalšie odporúčania:**

* + uplatňovaním primárnej funkcie a poslania poradných orgánov riaditeľa napomáhať internému vzdelávaniu učiteľov, skvalitňovaniu vyučovania učiteľov, monitorovaniu a hodnoteniu úrovne vzdelávacích výsledkov detí a žiakov.
  + podporovať vzdelávanie pedagogických zamestnancov v oblasti rozvíjania predčitateľskej a čitateľskej gramotnosti detí a žiakov. Zoznam poskytovateľov akreditovaných programov kontinuálneho vzdelávania pre oblasť čitateľskej gramotnosti je zverejnený na [www.minedu.sk/akreditacie-v-rezorte-skolstva/](http://www.minedu.sk/akreditacie-v-rezorte-skolstva/).
  + využívať možnosť vzdelávania celého pedagogického zboru z ponuky vzdelávacích aktivít Metodicko-pedagogického centra (ďalej len „MPC“) v oblasti cieleného rozvíjania čitateľskej gramotnosti, resp. vzdelávania pre riadiacich zamestnancov škôl s obsahovým zameraním na tvorbu vlastnej stratégie rozvoja čitateľskej gramotnosti.
  + vytvoriť podmienky na zabezpečenie vzdelávania na získanie multietnických a multikultúrnych kompetencií učiteľov,
  + efektívne využívať vzdelávanie pedagogických zamestnancov v oblasti rozvíjania matematickej, čitateľskej a prírodovednej gramotnosti, zamerať sa na rozvíjanie daných oblastí v rámci tvorby ŠkVP s cieľom zvyšovania úrovne vyučovania a získavanie kompetencií u žiakov.

**Vzdelávacie aktivity organizované školou**

* + priebežné vzdelávanie sa v oblasti didaktiky so zameraním sa na ciele vyučovacieho procesu, didaktických zásad, metód, organizačných foriem. Toto vzdelávanie bude realizované tak vedením školy prostredníctvom e-learningového portálu, ako aj z vlastnej iniciatívy.

**Adaptačné vzdelávanie**

* + umožní získať profesijné kompetencie potrebné na výkon činností samostatného pedagogického zamestnanca alebo samostatného odborného zamestnanca, ktoré nezíska absolvovaním študijného programu alebo vzdelávacieho programu v požadovanom študijnom odbore poskytujúcom  žiadaný stupeň vzdelania. Je určené pre začínajúcich pedagogických a odborných zamestnancov školy alebo školského zariadenia.,
  + v školskom roku 2019/2020 na adaptačné vzdelávanie sa prihlásila Viktória Ráczová /ZŠ/ a Eleonóra Kulacs /MŠ/.

**Aktualizačné vzdelávanie**

* + Cieľom aktualizačného vzdelávania je podľa potrieb zriaďovateľa, školy, školského zariadenia alebo zariadenia sociálnej pomoci
    - udržiavanie alebo obnovovanie profesijných kompetencií potrebných na výkon pracovnej činnosti,
    - získanie nových vedomostí a informácií o zmenách v právnych predpisoch, výchovno-vzdelávacích programoch, pedagogickej dokumentácii a ďalšej dokumentácii alebo
    - získanie nových vedomostí a zručností v konkrétnej oblasti pracovnej činnosti.
    - Aktualizačné vzdelávanie sa organizuje ako schválený jednoduchý program aktualizačného vzdelávania. Program aktualizačného vzdelávania a rozsah aktualizačného vzdelávania schvaľuje riaditeľ. Škola v závislosti od svojich potrieb upraví rozsah aktualizačného vzdelávania vo vnútornom predpise.
    - Škola môže pri organizovaní aktualizačného vzdelávania spolupracovať s poskytovateľom inovačného vzdelávania v oblasti, v ktorej má poskytovateľ inovačného vzdelávania oprávnenie na poskytovanie inovačného vzdelávania.
    - Odborným garantom aktualizačného vzdelávania je pedagogický zamestnanec školy s druhou atestáciou . Ak v škole nie je pedagogický zamestnanec s druhou atestáciou odborným garantom aktualizačného vzdelávania je riaditeľ.

**Inovačné vzdelávanie**

* + Cieľom inovačného vzdelávania je
    - prehĺbenie, rozšírenie a inovácia profesijných kompetencií potrebných na výkon pracovnej činnosti v príslušnej kategórii alebo v podkategórii pedagogického zamestnanca alebo v príslušnej kategórii odborného zamestnanca alebo
    - uplatnenie najnovších poznatkov alebo skúseností z praxe vo výchove a vzdelávaní
  + v školskom roku 2019/2020 predpokladáme zapojenia sa do programov inovačného vzdelávania – podľa aktuálnej ponuky

**Špecializačné vzdelávanie**

* + Cieľom špecializačného vzdelávanie je získanie profesijných kompetencií potrebných na výkon špecializovaných činností.

**Funkčné vzdelávanie**

* + umožní získať profesijné kompetencie potrebné na výkon riadiacich činností vedúcich pedagogických a odborných zamestnancov.

**Kvalifikačné vzdelávanie**

* + umožní získať profesijné kompetencie požadované na doplnenie kvalifikačných predpokladov alebo splnenie kvalifikačného predpokladu na vyučovanie ďalšieho aprobačného predmetu.

V Bratislave 2. septembra 2021 Mgr. Monika Nagyová, riad.šk.